
U ime svih obitelji 
Reakcija Platforme 112 na inicijativu prikupljanja potpisa 
građana pod nazivom „U ime obitelji“
Organizacije civilnog društva udružene u Platformu 112 žele upozoriti javnost na pozadinu i posljedice inicijative prikupljanja potpisa građana/ki pod nazivom „U ime obitelji“ s ciljem promjene Ustava radi definiranja braka kao heteroseksulane zajednice, znači  isključivo odnosa muškarca i žene. 

Ukratko, radi se o stranačkoj, a ne o građanskoj inicijativi, pa možemo reći da svjedočimo jednoj velikoj političkoj manipulaciji. Istovremeno, i takve inicijative imaju pravo prikupljati potpise u nenasilnoj atmosferi te stoga oštro osuđujemo svaki fizički napad na sudionike/ce ove inicijative. 

Građanke i građani trebaju znati da je tzv. građanska inicijativa zapravo politička inicijativa političke stranke Hrast koja koristi demokratski izborene načine sudjelovanja građana u političkom odlučivanju putem referenduma kako bi promovirala politike suprotne zaštiti ljudskih prava. Posebno nas zabrinjava što se ova inicijativa događa u vrijeme predizborne kampanje za lokalne izbore. Žao nam je što se jedan građanski demokratski instrument (prikupljanje potpisa za raspisivanje referenduma) stavlja u službu političke ideologije koja koristi građanski mehanizam suodlučivanja za vlastitu promociju.

Usto je javnosti već poznato da spomenuta inicijativa npr. prima sredstva na žiro račun ad hoc osnovane udruge „Građani odlučuju“ (udruga je osnovana tek 3. travnja 2013.) čiji je dopredsjednik gospodin Krešimir Miletić, nositelj liste HRAST-a za grad Zagreb, a i predsjednik iste udruge, Goran Rubić, se nalazi na izbornoj listi. Štoviše, čitava inicijativa ne djeluje nimalo transparentno jer npr. ne postoje nedvojbeni podaci o sastavu organizacijskog odbora, a neka od „lica kampanje“ kao što su Željka Markić (bivša predsjednica te stranke izbačena pod optužbom otuđivanja imovine stranke i korištenja fizičkog nasilja) i Kristina Pavlović (treća na kandidacijskoj listi HRAST-a za Zagreb) poznate su po svojim neuspjelim uzastopnim kandidaturama na listama HRAST-a. Štoviše, lokalni županijski koordinatori inicijative Vjeran Grabant (koordinator za Varaždinsku županiju), Štefanija Damiš (koordinatorica za Međimursku županiju), Žana Bekavac (koordinatorica za Zadarsku županiju), Krešimir Marković (koordinator za Dubrovačko-neretvansku), Darko Pejković (koordinator za Splitsko-dalmatinsku županiju) i drugi, redom se nalaze na kandidacijskim listama Hrasta za lokalne izbore. 

Što se tiče glavne poruke ove inicijative, ona je usmjerena širenju homofobije i narušavanju Ustavom zagarantiranih ljudskih prava. Upravo su ljudska prava dio Ustava o kojem se ne bi smjelo odlučivati na referendumu jer bi to dovelo do situacije da većina može, ako želi, ograničiti ili čak ukinuti temeljna ljudska prava manjinama što nije definicija demokracije, već totalitarizma. 

Zbog svega navedenog, udruge udružene u Platformu 112 pozivaju  građane i građanke da prepoznaju razinu manipulacije i da budu svjesni kako se iza tzv. građanske inicijative „U ime obitelji“ skriva stranačka inicijativa usmjerena protiv ravnopravnosti svih građana. Sve osobe koje žele živjeti u demokratskoj državi trebale bi toga odbiti dati svoju građansku podršku navedenoj inicijativi.

Organizacije potpisnice pisma:
Iskorak - Centar za prava seksualnih i rodnih manjina
CESI - Centar za edukaciju, savjetovanje i istraživanje
Centar za mirovne studije (CMS)

Documenta – Centar za suočavanje s prošlošću

Udruga za društvenu afirmaciju osoba s duševnim smetnjama – Sjaj

Kuća ljudskih prava

GONG
Ženska soba - Centar za seksualna prava

Zagreb Pride
Udruga za samozastupanje

SDF – Srpski demokratski forum

CGI – Centar za građanske inicijative Poreč

MMH – Mreža mladih Hrvatske
Centar za mir, nenasilje i ljudska prava Osijek

Volonterski centar Zagreb

B.a.B.e. - Budi aktivna. Budi emancipiran.
Udruga za promicanje ljudskih prava i medijskih sloboda CENZURA PLUS
Hrvatsko debatno društvo
Eko-Zadar

Zelena akcija
15. svibnja 2013.

Osobe za kontakt: 

„Platformu 112 – za Hrvatsku vladavine prava“ čine sljedeće organizacije:
B.a.B.e., CESI - Centar za edukaciju, savjetovanje i istraživanje, Centar za LGBT ravnopravnost, Centar za mirovne studije (CMS), Centar za mir, nenasilje i ljudska prava Osijek, Documenta – Centar za suočavanje s prošlošću, GONG, Kuća ljudskih prava, Pravo na grad, Srpski demokratski forum, Transparency International Hrvatska, Udruga za društvenu afirmaciju osoba s duševnim smetnjama - Sjaj, Udruga za nezavisnu medijsku kulturu, Udruga za promicanje inkluzije, Udruga za promicanje istih mogućnosti, Udruga roditelja djece s posebnim potrebama "Put u život - PUŽ", Udruga za samozastupanje, Zbor istraživačkih novinara, Zelena akcija.
„Platformu 112 – za Hrvatsku vladavine prava“ podržavaju sljedeće organizacije:
Amnesty International Hrvatska, Brodsko ekološko društvo, Centar inkluzivne potpore IDEM, Centar za građanske inicijative Poreč, Centar za mir, pravne savjete i psihosocijalnu pomoć Vukovar, Centar za podršku i razvoj civilnog društva DELFIN Pakrac, DEŠA – Dubrovnik, Humanitarna i mirotvorna organizacija, Eko Pan, Eko-eko Komin, Ekološko turistička udruga Šolte, Eko-Zadar, Forum za slobodu odgoja, Hrvatsko debatno društvo, Hrvatska udruga gluhoslijepih osoba Dodir, Hrvatska udruga za školovanje pasa vodiča i mobilitet, Hrvatski savez slijepih, Iskorak - Centar za prava seksualnih i rodnih manjina, Koalicija udruga Info zona, Koalicija udruga u zdravstvu, Koordinacija udruga za djecu, Krka Knin, Kurziv - platforma za pitanja kulture, medija i društva, Lezbijska grupa Kontra, MIRamiDA Centar regionalne razmjene mirovnih iskustava, Mirovna grupa Oaza Beli Manastir, Mreža mladih Hrvatske, Multimedijalni institut, Projekt građanskih prava Sisak, Radio Mreža, Roditelji u akciji, Udruga Delta, Udruga LET, Fade In – Fantastično dobra institucija, Savez udruga stanara Hrvatske (SUSH), Socijalna politika i uključivanje (SPUK), Udruga za pomoć i edukaciju žrtava mobbing, Udruga za pomoć osobama s mentalnom retardacijom Međimurske županije, Udruga za prirodu, okoliš i održivi razvoj Sunce, Udruga za promicanje ljudskih prava i medijskih sloboda CENZURA PLUS, Udruga Protagora, Udruga za razvoj civilnog društva SMART, Udruga za zaštitu ljudskih prava i humanitarne aktivnosti "Dalmatinski odbor solidarnosti-DOS", Volonterski centar Zagreb, Zaklada Slagalica, Zelena Istra, Zeleni Osijek, Ženska soba.

[image: image1.png]